ජනාධිපති මහින්ද රාජපක්‍ෂ මහතා ඓතිහාසික කතරගම පුදබිම ආශි‍්‍රතව ආගමික වැඩසටහන් රැසකට ඊයේ (16) සහභාගි විය.දිවංගත ඩී. ඒ. රාජපක්‍ෂ මහතා සහ එම මැතිනිය සිහිපත් කරමින් ඓතිහාසික තිස්සමහාරාම විහාරස්ථානයේ ඉදිකෙරුණු ප්‍රධාන වාහල්කඩ ජනාධිපතිතුමාගේ අතින් විවෘත කෙරිණි.අනතුරුව ඓතිහාසික කිරිවෙහෙර පුදබිම වෙත පැමිණි ජනාධිපතිතුමා කිරිවෙහෙර වැඳ පුදාගත් අතර කිරිවෙහෙර විහාරාධිපති අලුත්වැව සෝරත නාහිමියන් ප්‍රමුඛ මහා සංඝරත්නය ජනාධිපතිතුමා වෙත පිරිත් දේශනා කරමින් ආශීර්වාද කළහ.